
U ZAGREBU 17 SIJEČNJA 1932 


BISKUP JUPAJ 


iz pomasta „božji međaši 

Biskup Juraj Dobrila stajao je visoko usprav- 
ljen za stolom sučelice visoku činovniku, koji se 
prije dobra četvrt sata najavio, da bude primljen. 
Biskup nije u taj trenutak ni najmanje nalikovao 
priprostu sinu istarskog seljaka iz Ježenja. Izgle- 
dao je plemićki i dostojan- 
stveno, od nogu pa do kra- 
sno izrazita slavenskog li- 
ca s visokim čelom i jakim 
obrvama, koje su mu voj- 
nički stršile iznad mirno 
pametnih i otvoreno srda- 
čnih očiju. Činovnik nije 
mogao podnijeti njegova 
šažalnog i prezirnog pogle- 
da. Kad je vidio da je vla- 
dika nekako neuljudno 
ustao, ustao je i on. Kušao 
je sakriti posprdnu crtu na 
svojem licu, govorio je 
uljudnije, nego što je htio, 
ne bi li ublažio dojam svoje 
posljednje riječi kojom je 
razgnjevio vladiku. 

»Prečasni! Govorio sam 
otvoreno, šta ja mislim o 
Hrvatima u Istri. Ne ću re- 
ći, da se možda i ne varam. 

Nisam Istranin. To više že- 
lim, da bi moj izvještaj bio 
suglasan s mišljenjem pre- 
uzvišenoga. Zato sam Vam 
najavio svoj pohod. Ne ra- 
zumijem, kako se preuzvi- 
šeni može uzrujavati na moju obavještajnu riječ.« 

Biskup odgovori hladno i uljudno: 

»Ekscelencijo, niste me uzrujali, premda ste 
mogli da me uzrujate, jer, što ste rekli o Hrva- 
tima u Istri, vrijeđa i samoga mene. Rodom i je- 
zikom ja sam istarski Hrvat.« 

Činovnik se uljudno nakloni ne odgovarajući 
ništa. 

»Kao takav, pa i kao duhovni pastir,« nastavi 
biskup, »predobro poznajem dobra a također i 
loša svojstva svojih ljudi. Ne ću da ih branim. Ali 
nas dvojica ne slažemo se u drugoj stvari. Ja 
tvrdim, da moji Istrani sami po sebi nisu zli i da 
ih kvare tuđinci, koji dolaze među njih, da ih 
iskorišćuju. Vi, ekscelencijo, mislite, da su oni već 
po naravi takvo pleme, s kojim se ne da ništa 


— NAPISAO IV A J\ PPEGECJ 

učiniti. A takav sud o Hrvatima u Istri jest ne- 
pravedan.« 

»Slušam!« rekao je nešto porugljivo činovnik. 
»Ne bajunetom ni puškom, nego ljubavlju ku- 
šam ja da uzgojim svoje stado u Istri,« nastavio 
je ponovno biskup. »Ne 
znam, kakvo bi zlo i ne- 
ugodnost mogla visoka vla- 
da vidjeti u tom. Ali moram 
ustvrditi, da vladi nije po 
volji moj način obrazova- 
nja i uzgajanja. A to, eks- 
celencijo, to boli!« 

»Slavenstvo je u Istri su- 
višno,« rekao je odlučno 
činovnik. 

Biskupu je nemirno za- 
igralo oko usnica. 

»Tisuću godina, ekscelen- 
cijo, nije ga izbrisalo,« ka- 
zao je, »pa zar mislite, da 
će se dati izbrisati sada? 
Krv nije voda.« 

Činovnik se jedva suspre- 
zao. Službeno je rekao: 

»Nitko ne će tajiti ni ni- 
jekati istranstva. Ali htio 
sam reći, da Istranin ne zna 
ništa o slavenstvu. Prokri- 
omčarili su mu ga u srce. 
Prokriomčarili, prečasni, iz 
Rusije! A to je ono, tu mo- 
ra vlast upotrijebiti svoju 
moć.« 

»Razumijem,« kazao je mirno biskup. »Htjeli 
ste reći, da istarski Hrvat nema pravo govoriti 
po svoje, pjevati svoje pjesme, moliti se Bogu 
po svoje, svojom besjedom.« 

»Reći ću,« odgovorio je činovnik, »da vlast ne 
će nikada dopustiti, da bi bilo tko uznemirivao 
smiješnim naukama mirne, svi jesne državljane. 
Mir hoćemo u Istri.« 

»Mir,« nasmiješio se vladika. »Zar doista? I ja 
hoću mir! Snošljivost, kazat ću. Dajte Hrvatima 
u Istri, što imaju Talijani, dajte im samo dio toga! 
Vidjet ćete, kako znadu biti mirni. Škole im dajte! 
Onda ne će više trebati ni bajuneta ni pušaka!« 

»Presvijetli,« uzrujao se činovnik, »boli me, da 
se ne možemo složiti. Vi ste strastveni. Čudim se, 

(Svršetak na str . 36.) 

ISTARSKI SELJACI PRED BISKUPOM DOBR1LOM 
K romanu „Božji međaši" nacrtao Šaša Šantel 

Juraj Dobrila preporoditelj Istre 

Napisao Ante Šimčik 



BISKUP JURAJ DOBRILA 


Ove godine na 13. siječnja na- 
vršuje se pol stoljeća, kako je 
u Trstu umro Juraj Dobrila, bi- 
skup tršćansko-koparski, otac i 
preporoditelj hrvatske Istre. Do- 
brila se rodio g. 1812. u Ježnju 
kod Tinjana, u sredini Istre, od 
ubogih roditelja seljaka. Svršivši 
odlično osnovnu školu kod pa- 
pinskih franjevaca bude njiho- 
vom preporukom primljen u fra- 
njevačku gimnaziju u Karlovcu. 
Na tome putu otpratio je mališa 


otac na Rijeku, do ceste, koja 
vodi u Karlovac, dao mu tri fo- 
rinta i blagoslov i rekao mu: 
»Idi, sinko, sad!« Svršivši šest 
razreda gimnazije ode pješke u 
Goricu, gdje teškom mukom za- 
moli rektora sjemeništa, da ga 
primi barem na pokus u filozo- 
fiju. Kroz to vrijeme je 24 dana 
noćio na klupama u drvoredu 
pod gradom u Kostanjevici, gdje 
je kod franjevaca zajedno sa 
ubogar.ima dobivao svaki dan 
po jedan siromaški obrok juhe 
i kruha. Svoje mučno školovanje 
svršio je g. 1837. i kroz sve to 
vrijeme ubogi roditelji mogli su 
mu poslati samo 21 forint, od 
kojih se 10 izgubilo na pošti. 

Nakon ređenja bio je kratko 
vrijeme kapelan, zatim ga biskup 
tršćansko-koparski posla u be- 
čki Augustineum na više nauke. 
Postigavši doktorat bogoslovlja 
bude namješten za katehetu, a 
malo zatim za profesora i rav- 
natelja sjemeništa u Trstu. Glad- 
nih godina 1852. i 1853. sastavi 
Dobrila odbor za pomoć narodu 
i njegovim nastojanjem sabralo 
se više od 50.000 for. za postra- 
dale, kojima je razdijeljeno na 
tisuće vreća kukuruza, žita i so- 
čiva. G. 1854. bio je imenovan 
kanonikom i župnikom stolne 
crkve svetog Justa u Trstu, koju 
je poljepšao i ukrasio. Kad je 
g. 1858. bio imenovan biskupom 


porečko-pulskim, otišao je sam 
cara zamoliti, da ga ostavi na 
njegovu mjestu i postavi dostoj- 
nijega od njega. Car mu odgo- 
vori, da oni, koji ne žele bisku- 
pije, ni jesu najgori biskupi, i 
Dobrilč se pokori. Stupivši na 
biskupsku stolicu upravi svome 
puku pastirsko pismo hrvatskim 
jezikom, jamačno prvo u dugoj 
historiji starodrevne biskupije. 

Dobrila je podigao uvelike za- 
puštene posjede biskupije te je 
mnogo učinio za gospodarski 
napredak svoga puka poučava- 
jući ga, dajući mu sjeme, sum- 
porni prah i dr. Kao biskup po- 
hodio je revno svoje ovce sve 
do svoje bolesti i smrti općeći 
svuda s narodom u njegovu je- 
ziku: s Hrvatima i Slovencima hr- 
vatski ili slovenački, s Talijanima 
talijanski. Narod, sav sretan, nije 
.mogao vjerovati, da jedan bi- 
skup može biti hrvatskog podri- 
jetla, i kad je u Svetom Vinčentu 
čuo biskupovu hrvatsku propo- 
vijed, mislio je, da je to koji 
plovan napisao biskupu, koji je 
pa pamet naučio. Poslije mise 
dođe k Dobrih jedan starac, koji 
je htio točno znati, što je u 
stvari, i biskup ga upita: 

»Ča biš rad?« 

Starac se začudi i rekne: 

»Sinko! ti govoriš kako i mi.« 

»No da,« reče biskup »ma ča 
biš rad?« 

»Ma ti govoriš kako i mi!« 

»Da, da,« opet će biskup. »Ka- 
ži, ča ćeš.« 

»Ma baš kako i mi, Bog ti daj 
zdravlje!«, kaže opet dobri sta- 
rac, zaplače i ode radostan, što 
se uvjerio, da i Hrvat u Istri mo- 
že postati biskup. 

U ono doba nije bilo u Istri 
pikakvih hrvatskih škola i Do- 
brila je svuda putio svoje sve- 
ćenike, da sami uče narod čitati 
i pisati. Sam je učinio mnogo za 
dizanje škola i prosvjete u na- 
rodu, podupirao đake i osnivao 
zaklade za njihovo školovanje. 
Godine 1854. napisao je krasan 
molitvenik »Oče, budi volja tvo- 
ja!«, koji je godinu dana prije 
pjegove smrti doživio četvrto iz- 
danje, raširio se po čitavoj Istri 



KUĆA U KOJOJ SE RODIO BISKUP DOBRILA 
Na kući je spomen-ploča, koju je postavilo g. 1910. Hrvatsko kat. akademsko 
društvo „Dobrila", a pred kućom biskupovi rođaci 

i istarske mornare pratio po svi- 
jetu zajedno s Kačićevom pje- 
smaricom. I danas je to molitve- 
nik, koji ima svaki Hrvat u Istri. 

Kad se g. 1868. u Zagrebu 
osnovalo Književno Društvo Sve- 
tog Jeronima za izdavanje pu- 
čkih spisa, Dobrila je to društvo 
.ushićeno pozdravio, oidmah mu 
poslao od svoje sirotinje znatnu 
novčanu pomoć i obećao svake 
godine slati potporu društvu. 
Ujedno je preporučio, dapače 
naložio svojim svećenicima, da 
sabiraju članove i njegovim na- 
stojanjem raširilo se ovo društvo 
razmjerno najviše u Istri. On je 
sam primao društvene knjige za 
svu biskupiju i razašiljao ih na 
povjerenike, a za svojih vizita- 
cija raspoklanjao ih narodu na 
tisuće komada. Isto tako širio je 
,među Slovencima knjige Družbe 
Svetog Mohora. 

Njegov je bio poticaj, da je 
Društvo Sv. Jeronima počelo iz- 
davati Ivekovićeve »Živote sve- 
taca i svetica Božjih« i on je po- 
slao 20 dukata nagrada onome, 
tko napiše prvu knjigu o ratar- 
stvu i obeća 20 napoleondora za 
svaku slijedeću knjigu iz kakve 
druge gospodarske struke. Nje- 
gova je bila inicijativa, da je 
Društvo sv. Jeronima počelo iz- 
davati opis našozemskih i tuđo- 
zemskih životinja. Za svoj narod 
zauzimao se i na istarskom sa- 
boru u Poreču i u carevinskom 
vijeću u Beču i g. 1870. pomo- 
gao je druge hrvatske rodoljube 
u Istri, da se mogao pokrenuti 
prvi hrvatski list »Naša Sloga« 
u Trstu. 

Godine 1875. bio je imenovan 
tršćansko-koparskim biskupom i 
na tome mjestu steče iznova lju- 
bav i povjerenje svih vjernika 
bez razlike narodnosti. Posljed- 
njih godina života stao je pobo* 
lijevati od jetara i uzalud je tra- 
žio lijeka u Karlovim Varima i 
Rogatcu, gdje se sastajao sa svo- 
jim prijateljem J. J. Strossma- 
yerom, đakovačkim biskupom i 
T. Gaj dekom, prvim predsjedni- 
kom Društva Sv. Jeronima. 

Umro je nakon teže bolesti 13. 
siječnja 1882. iskreno oplakan 
nesamo od Istrana nego od svega 
hrvatskog naroda. Njegove za- 
sluge ocijenio je predsjednik Je- 
ronimskog društva otvarajući 


glavnu skupštinu 26. siječnja g. 
1882. i pokazavši, koliko je do- 
bra učinio društvu pokojni bi- 
skup ne dopustivši, da se uz nje- 
gove velike novčane darove ime- 
nuje njegovo ime. Najveći dio 
svog imutka ostavio je Dobrila 
za školovanje svojih siromašnih 
zemljaka. Jeronimsko društvo 
odužilo se uspomeni plemenitoga 
pokojnika izdavši godine 1882. 
»Vjekopis Jurja Dobrile« od 
Cv jetka Rubetića, a 1931. izdav- 
ši knjigu »Vjerska sloboda Hr- 
vata i Slovenaca u Istri« od Fra- 
na Barbalića. U spomenutom go- 
voru lijepo je ocrtao Tomo Gaj- 
dek, prvi predsjednik Jeronim- 
skoga društva, Dobrilin lik rije- 
čima: » . . . On je kao pravi na- 
sljednik apostolski jednako lju- 
bio sve svoje duhovne ovce, bilo 
talijanskoga, hrvatskoga ili slo- 
venačkog plemena, i jednako se 
trudio oko svih njih sreće; ali 
videći, kako je upravo pleme hr- 
vatsko, pleme njegovo u Istri 
najviše zapušteno, prezreno, pa- 
če pobijeno, držao je, da mu je 
najpreča dužnost raditi, kako će 
pleme svoje oživiti i podići. Ta 
i sam božanstveni naš Spasitelj 
j*eče, da je poslan prije svega 
k izgubljenim ovcama doma Iz- 
railjeva, plemena svojega. Vidje 
čovjek Božji, kako su hrvatski 
krajevi u Istri kano polje puno 
suhih kosti, polje na kojem leže 
pobijeni. I reče mu Gospod: Pro- 
rokuj, sine čovječji, i reci duhu, 
peka dune u sve pobijene, da 
ožive. I prorokova, kako mu se 


zapovijedi, i uđe u njih duh, i 
oživješe i stadoše na noge, voj- 
ska vrlo velika! (Ezekijel 37.)« 

Plemeniti biskup Dobrila jest 
i ostaje svijetao uzor, od kojega 



GORIČKI NADBISKUP 
DR FRANJO SEDEJ 
koji je umro 28. studenoga 1930., a bio je 
najveći zaštitnik Slovenaca i Hrvata 
pod Italijom 

,se bez teške povrede svoje pa- 
stirske dužnosti ne mogu uda- 
ljiti oni, kojima je povjerena 
skrb nad dušama hrvatskoga i 
^lovenačkog naroda u Istri i Go- 
rici. 

F. Barbalić: VJERSKA SLOBODA U ISTRI, 
TRSTU / GORICI. — Sa zemljovidnom kartom 
CIJENA 30 DIN UVEZANO 40 DIN 



MJESTO TRNJAN U ISTRI, SJEDIŠTE ŽUPE, 
pod koju spada selo Ježenj, rodno selo biskupa Jurja Dobrile 

ISTRO, ZECJICE MOJA! 

NAPISAO ISTRANIN 


Misli moje uvijek lete onamo 
dolje prema zapadu, gdje kraj 
sinjega mora leži domaja moja, 
slatka i želj kovana zemlja: bre- 
žuljci obrašteni maslinama dižu 
se nad morem, po njima se kriju 
bijele kućice, grozdovi se žute po 
vinogradima i pod širokim, zele- 
nim lišćem sakrivaju se debele, 
slatke smokve. 

Istro, žejice moja, lijepa si mi 
i čudovita u svojoj jednostav- 
nosti i očajnoj borbi! Još si jače 
prirasla srcu mome, otkako me 
teški udes progna iz tebe. Ne- 
kada su po tvojim gradovima 
ponosno koracale čete probuđe- 
nih hrvatskih seljaka i po tvojim 
se selima iz momačkih i djevo- 
jačkih grudi orila slatka naša 
pjesma. A danas? Gradovi su ti 
opustjeli. Tuđin se šepiri po nji- 
ma. Sela su ti utihnula. Zamrla je 
pjesma naša. Crni su ti dani sva- 
nuli. Ali usprkos svega toga jo- 
šte živi sin tvoj, koji u znoju 
lica svoga obrađuje tvoju pleme- 
nitu zemljicu, živi povučeno u 
svojoj priprostoj, čistoj kućici. 
Oh, kako je meni mila ta tvoja 
seljačka kućica! Zlatna srca žive 


u njoj! Koliko li sam lijepih i ne- 
zaboravnih časova sproveo u 
njoj! 

Jednoga takvoga doživljaja 
ne ću zaboraviti nikada. 

Bilo je to god. 1924. Izborna 
je borba bila živahna. Prispio 
sam sa svojim drugom u gosto- 
ljubivu kućicu dobroga prijate- 
lja seljaka. Kraj čaše plemenitog 
vina, kakvo samo Istra dati mo- 
že, priča nam prijatelj domaćina: 

»Teška su vremena! Teška je 
borba za kruh . . . Svoga sveće- 
nika i svoju školu bismo rado 
imali ... Mi stojimo kano klisu- 
rine . . . Nijesmo zaboravili na 
Dobrilu, seljačkoga biskupa!« I 
domaćina, visok, snažan seljak 
otvori starinsku, lijepo izrađenu 
kutiju i izvuče iz nje istarski se- 
ljački sukneni »klobučić«. »Evo 
vam najljepše uspomene, što ih 
čuva naša obitelj! U našu je ku- 
ću došao — pedeset ima tome 
godina — presvitli biškup Do- 
brila. Pio je naše vino i jeo naš 
kruh. I uzeo je ocu s glave taj 
klobučić, posadio si ga na glavu 
i kliknuo: I ja sam istarski se- 
ljački sin!« 


Bili smo duboko ganuti. Seljak 
je šutio i gledao u živahnoga, de- 
setgodišnjega sina, koji je po- 
zorno motrio »biskupov« klo- 
bučić. 

»Ive će poći u školu. Kada po- 
naraste, dat ću mu biskupov klo- 
bučić. Kakav ćeš biti, momče? 
Što nas je učio Dobrila? Prvo 
je . . .« 

»Vjera u Boga!« klikne mom- 
čić. 

». . . i drugo?« 

»Seljačka sloga!« 

»Tako je!« kaže zadovoljno 
otac. »Vi mlađi ćete doživjeti 
teška vremena, ali ostanete li 
vjerni Dobrilinom nauku, pobi- 
jedit ćete.« 

Domaćina digne čašu i veselo 
usklikne: 

»Da živi hrvatska Istra!« 

Hrvatska Istra živi. I živjet će 
ta lijepa i slatka zemlja naša, 
dok budu vjerne seljačke ruke 
držale zemlju, dok budu majke 
naše u mlada srca ulijevale vje- 
ru u Boga i ljubav prema rođe- 
noj grudi. 


BISKUP JUPAJ 

(Svršetak sa str. 33.) 

kako niste mogli zaboraviti blata, iz koga ste 
izašli.« 

»Uistinu,« planuo je tada i biskup. »Žalim Vas, 
ekscelencijo! Ja sam se barem iskopao iz blata. 
A uvjeren sam, da se Vi na mojem mjestu ne 
biste bili iskopali.« 

Udarac je pogodio. Plemićki činovnik se po- 
kunji, zine riječ hladne uljudnosti te se poče 
opraštati. Biskup ga dostojanstveno hladno ispra- 
ti do vrata i nakloni se. 

Ostao je sam, prolazio je desnicom preko čela, 
kao da bi htio izbrisati zlovolju, koja se bila sa- 
kupila u njemu. Zatim je pozvonio. Poslužnik 
mu je javio imena trojice Istrana. Vladika je ni- 
jemo kimnuo. Poslužnik je otišao. Pred biskupa 
stupiše trojica istarskih muškaraca u domaćoj 
istarskoj nošnji. 

»Opanak, pasto, ubojak, bičve, benevreke, kro- 
žat,« udobrovoljio se vladika mrmljajući u sebi 
imena istarskog narodnog odijela. Ljudi su po- 
zdravili nespretno ali srdačno: 

»Hvaljen Isus!« 

»Vazda budi, dico!« odzdravio je biskup i ru- 
kovao se s njima. 


»Ispod Učke, ča ne?« 

»Baš ispod Učke, gospodine.« 

»Od Vranje?« 

»Od Mandić, presvitli.« 

»Pa ča ste prišli?« 

»E, pa prišli smo prosit za školu.« 

»Za školu? Za dicu?« 

»E, pa ča drugo! Ku je moguće, presvitli!« 

Biskupova domaća dobrohotnost ohrabrila ih 
je i otvorila im srca. Priprosto su kazali, da su, 
pošto im je umro župnik, došli molit za takvoga 
nasljednika, koji bi bio Istranin i koji bi barem u 
nedjelju htio učiti djecu, da znadu barem čitati. 
Biskupu se razvedrilo lice. »Da je sada tu onaj 
otprije,« govorio je u sebi, »pitao bih ga, idu li 
tatovi moliti za učitelja.« 

Biskup je pozvao poslužnika i naložio mu, neka 
odvede ljude i neka ih pogosti. Pošli su; podvor- 
nik ih je uveo u malenu sobu i ponudio im, da 
sjednu. Začudili su se, kad su im metnuli na stol 
sira, kruha i vina. Pogledali su se, a onda su po 
domaće posegnuli za onim, što im je bilo po- 
nuđeno. 

Slika na omotu ; 

Vizija bisbupa bobrile nad Istrom 

Naslikao S. Šanlel 

(Najavljena dječja slika dolazi na omot budućega broja) 

Napisao 
1 )r Ivan £si$ 


Hrvatsko selo u 

Frelichov je hrvatsko naselje u Južnoj Morav- 
skoj kod utoka Jevišovke u Dyju. Ima 310 kuća 
sa 1243 stanovnika rimokatoličke vjere. Prema 
narodnosti ima 75 posto Hvrata, 10 posto Čeha i 
15 Nijemaca. Posljednji pak nisu rođeni Nijemci 
nego su većinom ponijemčeni Hrvati i Česi. Nje- 
mačka okolica i dugogodišnja njemačka škola 
skrivili su to odnarođenje. 

Hrvati su došli u te krajeve oko 1583. godine. 
Smjestio ih je u te tada nenapučene krajeve go- 
spodar na Drnholcu Teuffenbach, kojemu je to 
zemljište pripadalo. Kako veli predaja, došlo je 
tada oko 16 hrvatskih porodica. Mnoga su se 
njihova imena održala do današnjeg dana: Sla- 
vić, Vranešić, Kulesić, Sić, Kusmić, Babić i dr. 



FRANTIŠEK NAVRATI L, 
župnik u hrvatskom selu Frelichovu u južnoj Moravskoj 


Župnik Navratil javlja mi u svom pismu od 
8. prosinca 1931. godine, da hrvatski elemenat 
izumire. Mlađi ljudi ne znaju uopće hrvatski, jer 
pohađaju češku školu. Hrvatski jezik živ' u 
crkvi, gdje se puk moli hrvatskim jezikom. 

Žiteljstvo se bavi većinom poljodjelstvom, spe- 
cijalno vinogradarstvom. Peravsko vino, (Nova je 
Perava uz Frelichov i Dobro polje treće selo hr- 
vatskih kolonista u Moravskoj, najbolje je u ci- 
jeloj južnoj Moravskoj. Frelichov zovu Hrvati 
Frjelištorf (njemački Frollersdorf). 

Crkva i župni ured spominju se u godini 1510. 
Oko godine 1580. bio je Frelichov pust i župa 
vakantna, na što je Kristof Teuffenbach pozvao 
koloniste iz Hrvatske: kako je bio sam gorljivi 
pristaša Lutherova učenja, pozvao je i protiv 
volje naroda Lutherove propovjednike. Godine 
1641. bio je u Frelichovu katolički župnik rodom 
Hrvat, ali ni današnji Frelichovski župnik Navra- 
til ne zna mu imena. Godine 1685. spominje se 
svećenik Gugolić, također hrvatske narodnosti. 

Crkva posvećena sv. Kunhuti bila je zapuštena 
za vrijeme ratnih godina, čim su nastupila mir- 


Moravskoj 

nija vremena, crkva je dobila bolji izgled. Tek je 
godine 1836. povećana i preuređena, ali nažalost 
s malo ukusa. Starinski dio crkve čuvao je brižno 
Državni konservatorski ured u Beču. Njegove na- 
zore i skrb preuzeo je u oslobođenoj Čehoslo- 
vačkoj Pamatkovy urad u Brnu. 

Odavna je bila živa želja frelichovskih gra- 
đana, da imaju što veću crkvu, da za vrijeme ve- 
likih blagdana ne mora polovica ljudi stajati iz- 
van crkve i moliti se Bogu. Stoga je već godine 
1880. župnik Fr. Kotouček osnovao »Jednotu 
k vystaveni kostela« (Organizaciju za izgradnju 
crkve). Do godine 1930. narastao je imutak tog 
društva do 160.000 Kč. Kada je godine 1928. fre- 
lichovskim župnikom postao veoma ugledni, po- 
pularni i inteligentni svećenik Fr. Navratil, pri- 
stupilo se izgradnji nove crkve. Župnik je morao 
svladati mnoge zapreke i izvršiti nadčovječanski 
napor, dok je djelo izveo do kraja. Samo ljubav 
prema Bogu i svojim župljanima pomogla mu je, 
da ne susta na započetom putu. Gradnja skupa 
s unutrašnjim uređenjem stajala je 700.000 Kč. 

Arhitektonske planove izradio je arhitekt Mi- 
loslav Kopriva iz Brna. Gradnju je vodio gradi- 
telj K. Hvezda iz Breclava; umjetničko uređenje 
opremio je akademski kipar Josef Kubiček iz 
Brna, glavni oltar iz kararskog mramora izveo je 
Polašek i Urban iz Prerova, kipove i Božji grob 
prema projektima J. Kubička Fr. Bilek. 

Da frelichovski Hrvati imaju takav impozan- 
tan Božji hram, valja u prvom redu zahvaliti 
agilnom župniku Navratilu, arhitektu Koprivi 
i kiparu Kubičku. Uz župljane ta su trojica izgra- 
dili u čitavoj južnoj Moravskoj jedinstveno 
umjetničko djelo, koje može poslužiti za uzor i 
velikim gradovima, kako se na moderan način 
dade izvesti prekrasna crkvena građevina. 



NOVA CRKVA U FRELICHOVU, 
hrvatskom selu u južnoj Moravskoj 

Šutjeli su svi troje, dok nije Torkild rekao: 

»Ali sada moraš na počinak, Doris.« 

»A vi?« 

»I mi ćemo odmah.« * 

»Ne čini li ti se, da je Doris prilično nervozna?« 
upita Axel, kad je ;ona otišla. 

»Histerična je,« reče Torkild. Ljuljao se u lju- 
lj aški. Tada, kao da objavljuje rezultat dugog 
razmišljanja, reče: »Ali to se ne će popraviti, 
ako ostane ovdje.« 

»Ne.« Axel se igrao s jastučićima na divanu, 
koji su bili ukrašeni ružama izvezenima perlama 
na kadifi. Zatim upita smiješeći se: 

»Je li istina, da vezeš?« 

Torkild udari u smijeh. Axel ga je začuđeno 
promatrao; i kao da je bratova svježa, dječačka 
živahnost i na njega prešla, stao je i on da se 
smije. Obojica osjetiše, da su se približili jedan 
drugome. 

»Ta ja ne znam ništa o svima vama.« reče 
Axel. »Ali ti možda želiš da legneš?« 

»Ne . . . sjedi samo . . . jako je prijatno. Ja 
idem uvijek kasno na počinak.« 

»Ovdje je vrlo ugodno. Imaš i svoj klavir . . .« 

»Bio je- majčin. To je sve njezino pokućtv.o iz 
kuće.« Torkild je na čas ušutio. »Ovo je naime 
bila majčina soba.« 

»Je li ovdje umrla?« upita tiho Axel. 

Torkild kimnu glavom. Axel šapnu još tiše: 

»Sama sebe ... je li?« 

Torkild potvrđujući spusti glavu i prihvati 
čvrsto naslon stoca. 

»Mislio sam uostalom, da ti je poznato.« 

»Slutio sam. Ujak Holgens jednom je nešto 
spomenuo. Ja sam pomislio, da bi njegove ri- 
ječi mogle biti u vezi s time, i opazio sam, da 
to hoće od mene da sakrije. Oni su uopće na- 
stojali da sakriju od mene sve, što se ticalo 
kućnih prilika.« 

»To je vrlo čudno. Ta tebi je onda bilo osam- 
naest godina.« 

»To je bilo i iz obzira prema ,ocu,« reče Axel. 
On potegnu jedan gutljaj iz čaše i uprije oči u 
brata. 

»Drugoga ljeta, kad ste vi bili u Hindevadu, 
želio sam jako, da s tobom govorim. Zatim... 
no, ti razumiješ. Uvijek sam se tamo osjećao 
strašno sam. Ali znaš ... u tim godinama . . . 
čovjek je nekako plašljiv . . . stidljiv . . .« 

Torkild se prignu i kucnu svojom čašom o bra- 
tovu. Pili su šutke. Axel nastavi: 

»Još nikada nisam mogao da s tobom govo- 
rim o majci. Sramota je . . . ali ja je se jedva 
sjećam. Ta bilo mi je dvanaest godina, kad sam 


otišao od kuće. Ali . . . kad sam otišao, čeznuo 
sam za njom ... ili sam sebi bar umišljao, da za 
njom čeznem. Svakog ljeta, kad joj je djed pi- 
sao da dođe kući i kada ona nije htjela, spopa- 
dao me je očaj. Čudno je to . . . Čovjek bi sva- 
kako pomislio, da je ona za vrijeme žalosnog bo- 
ravka u Kristijaniji željela da se vrati u svoju 
domovinu . . . s vama ... da otpočine ... je li?« 

»Nije se usuđivala. Možda nije htjela ni zato, 
da rođaci tamo ne vide svu bijedu . . .« 

»Naime? . . .« 

»Morfij. U početku je bio samo morfij. Ono, 
što se kasnije tome pridružilo, pogoršalo se, kad 
smo se mi opet povratili k ocu. To je uostalom 
pojava, koja uvijek prati uživanje morfija. Dok 
smo stanovali u Terezijinoj ulici, bila je katkada 
duže vrijeme sasvim normalna.« 

»Bilo je dakle . . .« — Axel je tapkao rukom 
po jastučiću — ... »jako zlo?« 

»Ona je nastojala da spriječi propast. Sirota 
majka ... Ja međutim ne vjerujem, da joj je otac 
mogao pomoći. Sve da je i prekinuo veze s go- 
spođom Ritter. Katkada se zatvarala u svoju sobu 
po čitav tjedan i duže.« 

»I to ste sve vi gledali ... ti i Doris?« 

Da... Katkada, kad joj je bilo bolje, govorila 
je sa mnom: tada je i svirala na klaviru. . . Po- 
sljednje zime to se nije skoro nikada događalo. 
Da, sjećam se je jednog dana odmah po Božiću. 
Ja sam sjedio u sobi pokraj nje, a ona je svirala 
jednu Chopinovu baladu. Tada je došao otac i 
upitao: , Smijem li da ostanem ovdje i da slušam, 
Regitze?’ To sam upamtio, jer nisam čuo, da je 
po imenu zove odonda ... da, odonda kad smo 
se mi ovamp povratili. Tada me je otac zamolio, 
da na čas izađem. Otada je bila neko vrijeme 
zdrava. A tada je došao konac . . . oholila je . . . 
zauvijek.« 

Sjedjeli su neko vrijeme šuteći. Tada je Tor- 
kild nastavio: 

»Ja držim, da je ona učinila posljednji poku- 
šaj i opazila, da ne pomaže. Nije mogla da bude 
bez otrova. Zato se i ustrijelila.« 

Axel je nepomično promatrao blijedo Torkil- 
dovo lice. 

»Ja sam spavao u sobi preko hodnika, gdje ti 
sada stanuješ. Upravo sam namjeravao da se 
svučem. Tada sam čuo. Vrata su bila zatvorena, 
ali ja sam potrčao niz stepenice i uzverao se pre- 
ko krova verande do prozora. Majka je ležala 
tamo na krevetu. Umrla je istom sutradan, ali 
joj se svijest nije povratila . . .« 

Torkild ustade i približi se prozoru. 

»Bila je trijezna, kad je to učinila. Jedan sat 
prije bila je kod mene i upitala me . . . mislim . . . 
treba li mi pokrpati čarape ili nešto slično. Tada 
me je upitala, ne ću li leći. Ja sam naime sjedio 
i čitao. Rekao sam: ,da’, a ona me je tada htjela 
da poljubi..« 

Torkild zamuknu. Axel ustade i pođe prema 
bratu, ali se zaustavi i nasloni na klavir. Torkild 
je upro čelo u okvir prozora i zadržavao jecaj. 

Nakon nekoliko časaka Torkild se uspravi. 
Axel je vidio samo vitku tamnu sjenu na staklu 
prozora. 

»Zadnjih mjeseci nisam nikada poljubio majku. 
Kad je ona htjela da me poljubi, pričinjao sam 
se, da ne vidim. Jednom me je molila ... i tada 
sam joj se usnama samo dotakao lica. Onda mi 
je ona prihvatila glavu rukama, a ja. . . ja sam 
rekao: ,Ne smiješ, majko.’ O Bože, kakve su joj 
bile oči! Kako sam se često kajao, što sam joj 
to rekao. Ali . . . meni je onda bilo šesnaest go- 
dina ... ti znaš, kakvi smo tada . . .« 

»Da. U tim godinama čovjek može da bude 
nemilosrdan.« 

»O ne. Nije bilo to. Ja sam bio . . . dobio jednu 
bolest. A majci to reći . . .« 

Šutjela su oba. Kad je Torkild opet progovo- 
rio, mogao je Axel u njegovu glasu razabrati 
nešto kao gorki posmijeh: 

»Otac je za to saznao sedmicu dana nakon 
majčine smrti. Našao je neki lijek . . .« 

Ušutjeli su na čas. Tada je Axel pristupio 
k prozoru. Istočnjak je tjerao krpe oblaka... 
na blijedoplavom nebu visio je kao bijela pa- 
hulja krnj mjesec. 

»Imaš pravo'. Sutra će biti vedro.« 

»Po svemu se čini, da će biti.« 

»Već počinje svitati,« reče Axel. »Noći su 
ovdje još kraće nego u Danskoj.« 

Torkild pogleda na sat. 

»Da. Ti moraš uostalom da pođeš u osam sati 
po gospođicu Wegner.« 

»Otići ću s Doris po nju.« 

»Rozu Wegner nisam vidio odonda, kad joj je 
bilo deset godina,« reče Axel zamišljeno. »A 
sada laku noć!« 

»Laku noć!« 

Torkild ga isprati do vrata. Axel mu odjednom 
položi ruku na rame: 

»Hvala ti, što si mi sve to ispričao . . . o majci.« 

Malko zbunjeno stisnuše jedan drugome ruku. 

»No, laku noć!« 

»Laku noć!« 

Torkild ugasi svijetlo i sjedne uz prozor. Oko 
njega je strujao kao svježa morska voda jutar- 
nji zrak, hladan i čist zasićen mirisom kaprifo- 
lija, koje su poput zelena saga prekrivale krov 
verande pod njegovim prozorom. Njemu se či- 
nilo, da jutarnja studen tjera iz njega tako ne- 
raspoloženje nakon whyskyja i duhana, a i da 
uklanja onaj neugodni osjećaj, koji je kopao 
duboko u njegovoj nutrini, osjećaj, da će se po- 
kajati, što je previše rekao. Nebo je bilo sada 
gotovo vedro i skoro bijelo. Gore visoko plovile 
su posljednje tamnomodre krpe oblaka; na isto- 


ku nad fjordom ležao je sloj magle, koji se već 
prelijevao zagasito crvenom bojom u odsjevu 
sunca, koje je doskora imalo da grane. More se 
još uvijek valjalo teško, sivo i nemirno; s obale 
je dopirao njegov šum kroz šuštanje lisnatih 
krošanja u vrtu, kroz trepetanje jasenova lišća 
uz plot i pljuštanje kišnih kapi sa svih grana. 

Činilo se, da sada pred sunčev izlaz sve boje 
još drijemaju. Vani je bilo sasvim svijetlo, a Y su 
livade bile sivozelene, grmovi tamnozeleni, a vr- 
hunci bregova sivoplavi; kuće na Rokke s druge 
strane fjorda, crvene, žute i bijele, nazrijevale su 
se tek nejasno. 

Sigurno je njeno lice u snu bilo isto tako mir- 
no, hladno i svježe kao taj kraj u jutro. 

»Rozo, hoću da snivam u tvom zagrljaju, 
Rozo . . .« gubio se tužno njeg.ov glas u prasko- 
zorju. 

Vidjet će je opet za nekoliko sati. Ova pro- 
bdjevena noć, u kojoj je on kopao po uspome- 
nama, od kojih su mu drhtali živci, činila mu se 
pripravom za ponovni susret. Čitavo je njegovo 
biće podrhtavalo od čežnje za njom i u očeki- 
vanju, što li će mu donijeti ljetni dani, kojima je 
išao ususret. A ipak on nije očekivao, da će se 
bilo što desiti. Unatoč svemu, što su skupa pro- 
živjeli — među njima se nije ništa desilo. Ništa 
,se nije desilo osim onoga, što se u njemu sa- 
momu zbivalo. 

Od danas unaprijed bit će za njega svaki dan 
pun dogođaja; njoj će dani samo prolaziti, sun- 
čani i kišoviti dani, a kasnije će se sjećati samo, 
kupanja na moru, branja jagoda, ribolova, lože- 
nja vatre i kuhanja kave na otocima. On će s tih 
izleta sačuvati njezinu sliku... kakva je bila, 
kad je do pasa stajala u kupinama i ispruživši 
tanke ruke brala jagode. Ljetne noći provedene 
vani na otočićima ostavit će u njemu uspomenu 
na njene tihe oči, kojima je gledala more i sje- 
ćanje na zamišljen izraz njena lica. Sjećat će se, 
kako se njena plava kosa crveno žarila u odsjevu 
vatre, zamišljat će je, kako se vraća s Doris kroz 
vrt i kako joj gusta kosa, tamna od morske vode, 
pada teška i raščupana na vitka ramena. I tada 
će se uvijek sjetiti, kako je njegovo srce muklo 
udaralo u prsima... udaralo... danju i noću i 
tjeralo ga, da se baci pred nju na koljena i da 
moli utočište u njenu naručju. 

(Nastavit će se.) 


Haljine od baršuna su 
lijepe i praktične. 

Baršun kao i ukras za 
takove haljine možete 
u velikom izboru kod 
nas naći. 

Opak 

Radićeva 10 ZAGREB Ilica 73 

Lijevo : 

BLAGOSLOV DOMAĆIH 
ŽIVOTINJA U ITALIJJ 
U Rimu i po ostaloj Italiji je 
običaj, da se na blagdan sv. 
Antuna pustinjaka svake go- 
dine obavlja blagoslov pasa, 
mačaka i drugih domaćih živo- 
tinja, pa vlasnici takvih živo- 
tinja u velikome mnoštvu hrle 
na taj dan pred crkve sa svojim 
životinjama na taj blagoslov 


Foto Scherl 


USPINJAČA NA Z U G $ 
Ovih dana se navršuje godinu dana, kako i 
izletnici uspinju naj 
Pacific < 


Vašoj odrasloj kćeri m 
ilustrirano izdanje ŠEN 


ga Saveza u Zagrebu i 1000 god. hrvatskoga 
kraljevstva nastupa sv. Cecilij a u Hrvatskom 
kazalištu sa potresnom Odakovom kompozi- 
cijom »Legenda tužne braće«, kojom je pri- 
likom bila nagrađena brončanom plaketom 
Hrvatskoga Pjevačkoga Saveza. Prigodom 
ove proslave bila je matineja u kazalištu, 
kod koje je delegat Hrvatskoga Pjevačkoga 
Saveza podijelio nekim pjevačima jubilarna 
savezna odlikovanja. Danas »Sv. Cecilij a« 
uz mješoviti zbor ima i svoju vlastitu glaz- 
benu sekciju limenih instrumenata, pa broji 
oko 100 izvršujućih članova. Artistički vođa 
društva je maestro Albert Tijanić. Prvi pred- 
sjednik je bio g. Kalist Perinić sve do god. 
1929., kad je odselio u Zagreb, a otada je 
predsjednik g. inž. Petar Jozević. 

Treba s pohvalom i priznanjem istaknuti 
ovaj jubilej i zaželjeti društvu »Sv. Cecilij e« 
i u budućnosti uspješno djelovanje u zacr- 
tanom smjeru. I po ostalim našim gradovima 
i varošima, a i po našim selima treba da se 
organiziraju pjevačka društva, koja će ra- 
diti na duhovnu korist našega naroda. 


Jubilej glazb. društva „Sv. Ceci!ija“ u Spi i tu 


Jedno od najboljih, najjačih i najagilnijih 
hrvatskih pjevačkih društava uopće jest 
splitsko Hrvatsko pjevačko društvo »Sv. Ce- 
cilij a«, koje zauzima prvenstvo među svim 
pjevačkim društvima u Dalmaciji, premda 
je kao »Sv. Cecilij a« tek nedavno proslavilo 
desetu godišnjicu svog opstanka. Doduše 
počeci djelovanja ovog društva javljaju se 
još devedesetih godina prošlog stoljeća, kad 
je društvo »Chorale« u Splitu sastavljeno 
od najuglednijih splitskih građana nastu- 
~ palo u Stolnoj crkvi i kazalištu sa izvedbama 
djela klasičnih talijanskih i drugih maj- 
stora. Sticajem prilika to je društvo u ožuj- 
ku g. 1921. pretvoreno u hrvatsko pjevačko 
društvo »Sv. Cecilij a«, kao treće pjevačko 
društvo u Splitu. Opadanjem interesa pje- 
vača kod drugih društava »Sv. Cecilij a« 
okuplja u zbor najbolji glasovni materijal i 
svojim golemim radom stupa u red prvih 
pjevačkih društava u Dalmaciji začlanjenih 
u Hrvatskom Pjevačkom Savezu u Zagrebu. 
Aktivno nastupa kod svih crkvenih, narod- 
nih i državnih svečanosti, obilazi pjesmom 
bližu i daljnu okolicu pa stiče simpatije svih 
slojeva naroda. Taj prosvjetni rad društva 
oko podizanja hrv. pjesme honorira općina 
grada Splita i Prosvjetno odjeljenje bivše 
splitske oblasti novčanom potporom. Prigo- 
. dom proslave 50 god. Hrvatskoga Pjevačko- 


GLAZBENO DRUŠTVO „S V. C E C I L I J A“ U SPLITU] 


KALIST PERINIĆ 


GLAZBENO DRUŠTVO ,,SV; 


pri izvedbi Širolina oratorija *Sv. ĆiriLi Metod“ g. 1927. 


prvifpredsjednik „Sv. Cecilije" u Splitu 


u prvom razdoblju 

Desno : 





PRIJESTOLNA DVO- 
RANA U NADBISKUP- 
SKOM DVORU U PRAGU 
U toj se dvorani ustoličuju 
praški nadbiskupi, pa je tu 
svečanim načinom prije dva 
mjeseca ustoličen i sadašnji 
novi praški nadbiskup 
dr Karlo Kašpar 


Divan gobelin na zidu 


P I T'Z U BAVARSKOJ 
e blagoslovljena ova uspinjača, kojom se 
3rdo visoko 2650 m 
Atlantic 


Šport se silnom brzinom razvija po svijetu 


i će najveća radost 
jOINE ,,BRANKE“ 


Nakon svjetskoga se rata šport silnim ma- 
hom širi po svem svijetu, te gotovo nema 
zemlje, u koju šport još nije ušao u pobje- 
donosnom pohodu. Prvenstvo zauzima sva- 
kako nogomet, te svjetski nogometni sa- 
vez obuhvaća 47 država. Nogometna je voj- 
ska brojem tolika, kolike su bile sve vojske 
u svjetskom ratu zajedno. Iza njega dolazi 
tenis, simpatični »bijeli šport«, koji se od 
aristokratskoga športa sve više demokrati- 
zira, te broji već preko 2 milijuna igrača na 
svijetu. Međunarodni tenis-savez obuhvaća 
37 država. Manje članova, ali više država 
obuhvaćaju međunarodni atletski savez (45 
država) i međunarodni plivački savez (39 dr- 
žava). Zanimljivo je, koliko država obuhva- 
ćaju i drugi međunarodni športski savezi: 
koturaški (biciklistički) 31, boksački amater- 
ski 31, skijaški 31, boksački profesionalni 
17, hockeyski na ledu 17, hazena 17, hochey- 
ski obični 13. Među svim državama najviše 
se šport goji u Engleskoj, Sjev. Americi, 
Francuskoj i Italiji: u tim državama ima u 
svakoj po 23 razna organizirana športa u 


športskim savezima; u Njemačkoj, Poljskoj, 
Švicarskoj i Madžarskoj ima po 22; u Če- 
hoslovačkoj, Belgiji i Švedskoj 21; u Nizo- 
zemskoj i Rumunjskoj 20; u Danskoj i Špa- 
niji 19; u Austriji, Portugalu i Finskoj po 
17; zatim slijede druge države. Sav taj silni 
športski pokret, koji je zahvatio svijet, do- 
lazi do izražaja u velikim utakmicama i 
športskim natjecanjima, u kojima se stječe 
svjetsko prvenstvo. Najveća športska natje- 
canja vrše se na t. zv. olimpijskim igrama, 
koje se održavaju svake druge godine u dru- 
gom kraju svijeta. Ove se godine olimpij- 
ske igre održavaju u gradu Los Angeles u 
Americi. 

Orguljašica šRola u General - 
slcom Stolu 

U mjestu Generalskom stolu kraj Karlovca 
održaje župnik vlč. g. Josip Poslek zani- 
mljivu orguljašku školu: drži tečajeve od 2 
mjeseca za seoske mladiće, da ih uvježba za 
orguljaše. U to vrijeme nauče preko 60 
crkvenih pjesama svirati i pjevati po nota- 
ma. Prošle je godine taj tečaj svršilo dese- 
tak takvih mladih orguljaša, te donosimo 
sliku jedne skupine iz te zanimljive orgu- 
ljaške škole, kojoj želimo još ljepši uspjeh. 


CECILIJA« U SPLITU 


ORGULJASKA ŠKOLA 


MATERINSKO DRUŠTVO U MILNI 


svog opstanka 


u Generalskom Stolu 


utemeljeno godine 1930. 

PRSTEN 

Povijest prstena siže u daleku davninu, tamo, 
kad se među ljudima javljaju prvi znakovi kul- 
ture. U početku su ljudi pravili prstenje od raznih 
trava, koje su čvrste i elastične, zatim su ih izra- 
đivali u kalupima od ilovače; izrezivali od drveta, 
rogova, kosti, od bjelokosti, jantara ili ćilibara 
i salij evali od stakla. Sve se to izvađalo prema 
stupnju kulture, na kojem su narodi stajali. U 
brončano doba došlo je u modu prstenje od 
bronce ili žute mjedi i bakra, a zatim od željeza 
te napokon od srebra i zlata, aluminija i platine. 

U početku bilo je prstenje glatko bez ikakvih 
posebnih nakita, a kasnije počeše urezivati na 
prstenju kojekakve znakove, pismena, slike, a 
naj poslije umetati raznovrsne dragulje. Nakite 
nisu ljudi samo stavljali na prste, nego i oko gla- 
ve, na uši, nos, vrat, ruke, noge, nožne prste, kao 
što ih i danas neki primitivni narodi nose. 

Prstenju se davalo i neko simboličko značenje. 
Tako imamo zaručno, vjenčano, staleško prste- 
nje, a prema upotrebi imamo: pečatnjake, ubojno 
prstenje, prstenje za navaljivanje i udaranje 

Već u najstarija vremena bijaše prsten znak 
časti i dostojanstva kraljeva, careva i uopće znak 
vladarske moći. Kod Egipćana, Grka, Etruščana 
i Rimljana nosili su prstenje samo oni, koji bi- 
jahu slobodni građani. U starom su Rimu u po- 
četku smjeli nositi zlatni prsten samo senatori i 
visoki činovnici i vitezovi. Pod konac carstva do- 
pušteno je to bilo svim slobodnim građanima. Ži- 
dovi su rado na svoje pečatnjake urezivali riječi 
i rečenice iz biblije, a Egipćani su urezivali i 
umetali hieroglifske i simboličke slike. U aleksan- 
drijskoj eri i u vrijeme rimskoga carstva mu- 
škarci i žene razvili su veliku raskoš, pa nesamo 
prstenjak, nego i ostali prsti bijahu upravo pre- 
puni i pretrpani prstenjem, a postojalo je po- 
sebno prstenje za ljetnu i posebno za zimsku se- 
zonu. Njihovi umjetnici bijahu pravi i nenatkri- 
ljivi majstori osobito u izrezivanju nakitnog ka- 
menja i u izrađivanju najfinijih oblika svake ru- 
ke, dočim stari Egipćani i Etruščani bijahu u tom 
mnogo jednostavniji. Kršćani preuzeše prsten kao 
nakit, te su ga često ukrašivali slikama i znako- 
vima svoga kršćanskog kulta i vjerovanja. U nji- 
hovu prstenju izrezani su kršćanski monogrami 
najfinije izrade, a uvedoše običaj, da prstenje 
s mrtvima u grob zakapaju. I u srednjem vijeku 
se prstenje mnogo cijenilo. Iako se svojom lje- 
potom izrade osobito odlikovao prsten sv. Ar- 
nulfa i kralja saskoga Etelvulfa. U 15. i 16. vijeku 
ukrašivanje prstenja dostiglo je svoj vrhunac. 
Već u starom vijeku bilo je u običaju kod krš- 
ćana vjenčano prstenje, a to su primili od Ri- 
mljana. 

Kod ženidbe ima danas prsten znatnu ulogu i 
to kod zaruka ili prstenovanja i kod vjenčanja. 
Kod zaruka daruje vjerenik prsten, koji je ukra- 


NAPISAO NIKOLA MARAKOVIĆ 

šen kamenom, a taj prsten znači, da su se zaru- 
čili ili vjerili, te jedno drugom obećali; a to svje- 
doči po zaručnici primljeni prsten, koji je pred 
svjedocima primila. Taj se čin zove zaruke ili 
prstenovanje. Kod vjenčanja se upotrebljavaju 
dva prstena. Ovi su jednostavni, okrugli, mogu 
biti i malo plosnati. Ovakav prsten zove se i 
burma. Ti su prstenovi znak vječne sveze. 

Biskupi nose prsten, koji je fino izrađen i ukra- 
šen draguljima a zove se biskupski, pastirski ili 
pontifikalni prsten. Ovaj prsten je znak biskup- 
skoga dostojanstva i predstavlja duhovno vjen- 
čanje biskupa sa svojom Crkvom. Papa nosi tako 
zvani ribarski prsten, na uspomenu sv. Petra kao 
ribara, čiji je Papa nasljednik. Prsten nose svi 
kardinali, prelati, opati, protonotari, kanonici i 
predstojnici velikih samostana. Ima pokrajina, 
gdje svaki župnik nosi zlatni prsten, kao znak 
vjenčanja s njegovom župnom crkvom. Taj obi- 
čaj vlada u našoj Dalmaciji. U Pforzheimu u Nje- 
mačkoj ima zbirka prstenova historijske vri- 
jednosti. Svake godine na Spasovo slavila se u 
Veneciji velebna svečanost. Taj dan se na ras- 
košnoj galiji, koja se zvala »bucintoro«, a to će 
reći »zlatna galija«, izvezao mletački dužd na 
more uz pratnju mnoštva brodova i najviših do- 
stojanstvenika i svečanim načinom bacio prsten 
u more. To je bio znak vjenčanja s morem. 

U grčkoj povijesti poznata je priča o prstenu 
Polikratovu. Polikrat je bio samovladar i kralj 
na otoku Samosu. Bio je vrlo bogat, pa je živio 
,vrlo raskošno i obilno. Jednom ga posjeti egi- 
patski kralj. Polikrat mu pokaza sve svoje blago 
i bogatstvo, pa ga ponosno zapita: »Nisam li naj- 
sretniji čovjek na svijetu?« Kralj, koji je znao, 
da je Polikrat posvađen s bogovima, savjetova 
mu, da se izmiri s bogovima i pokloni im kakvu 
stvar, koja mu je najmilija. Polikrat je imao 
prsten, koji je volio više od svega svoga bogat- 
stva. On uze taj prsten te ga na oči kraljeve baci 
u more, da tom žrtvom umiri bogove, koji su 
njegovoj sreći bili zavidni. Ali već sutradan 
uhvatiše ribari jednu ribu i donesoše je Poli- 
kratu na dar, a kad je rasporiše, nađoše u njoj 
isti prsten, što ga je Polikrat bacio u more. To 
je bio znak, da bogovi prsten ne primaju te i 
nadalje ostaju u svojoj srdžbi. Videći to gost, 
reče, da ga ne može smatrati najsretnijim. 

Prsten je dakle znak moći, dostojanstva, vjer- 
nosti, ljubavi, prijateljstva, zavjeta i uopće svih 
naj nježnijih osjećaja ljudskoga života. 

Kako su mladenci sretni, kad primaju prsten, 
a kako opet iz njih izbija užasna mržnja, kad se 
u razočaranju mora vratiti ovim stihovima: 

»Evo ti prsten vraćam , 

Što si mi na dar dala. 

Na njem ti malena hvala , 

Ljubav je prestala.« 

V obitelji i sa obitelj 

Napisala ZđenKa Jušić-Seunilc 


Kao anahronizam u vrijeme velikih društvenih 
preokreta zvuči danas, kad se spomene važnost 
najmanje, osnove organizacije — obitelji. To- 
plina domaćeg ognjišta iznosi se kao romantična 
priča, intimnost usklađenog porodičnog življenja 
izgleda davno preživjeli san. Kao da tobože ljudi 
i po fizičkoj i po duševnoj svojoj strukturi nisu 
više oni ljudi od prije, pa nemaju više ideala i 
potrebe za njim! 

»Bilo je lijepo!« uzdahnut će tkogod, oživi li 
mu pred očima koja mila epizoda iz obiteljskog 
života, jekne li mu u duši dragi glas uspomene, 
zavrišti li mu u srcu slast nezaboravljenog osje- 
ćanja, pa ipak čovjek ne zna, da mu lijepo još i 
sad može biti, kao što je lijepo bilo i prije, kad 
je malen rasao pod okriljem svojih milih. 

Čudno razumijevanje ili bolje nerazumijevanje 
novih prilika, proizvoljno tumačenje raznih ži- 
votnih pojava povađanjem za modernizmom, a 
vjerujući naravno pritom, da sve, što je novo 
doba izbacilo, mora i bezuvjetno biti dobro, za- 
velo je svijet daleko od istine, koja je jednako 
velika i svijetla u sva vremena. Bez prave orijen- 
tacije, prepušten tumaranju po stranputicama, 
svijet hoće da potraži novu, savremeniju formu 
sreće, drugo savršenije naziranje o životu, zado- 
voljstvo u organizacijama oprečnim od onih, u 
kojima se živjelo prije, đ&, svijet misli, da će naći 
nepoznati eldorado, u kojem će crpsti neogra- 
ničeno uživanje, ali — u obitelji snove svoje oži- 
vljene vidjeti, bilo je nekad. 

Ne živi li se lakše, kad je čovjek sam i samo 

0 sebi brigu vodi, ne stoji li u današnje vrijeme 
mnogo djecu uzgajati i ne iziskuje li to osim 
efektivnih troškova i goleme energije, ustrplji- 
vost, pregor, žrtvovanje sebe samoga i vrijeme 
— mnogo, mnogo vremena? Nije li nepotrebno 
ograničavati svoju slobodu, trpjeti kontrolu svog 
bračnog druga nad svojim djelovanjem, natova- 
rivati sebi na leđa obveze, radi kojih često od 
usta sebi otkidaš, da drugome udovoljiš, nije li 
teško priučavati se na solidarnost i dužnosti pre- 
ma obitelji? Pa napokon, zar je sa duhom ovoga 
doba suglasno, da čovjek živi za ženu, a žena za 
muža? Zar ne spada u muzej sve ono, što je ne- 
kad kao zakon slovilo, i ne krče li sebi put nove 
ideje, drugo, posve drugo shvaćanje?... To su 
eto misli nove poganšiine. 

Jest, brak i obitelj znači dužnost pred Bogom 

1 ljudima i to veliku i svetu dužnost, koje si svaki 
pojedinac mora biti svijestan, kako bi se izbje- 
glo kobnim nesporazumcima, nesretnim trzavi- 
cama i čestoput krajnjoj lakoumnosti, koju mladi 
ljudi pokazuju pri osnivanju obitelji. No dužnost 
je sadržina čovječjeg života, ona mu daje smi- 
sao, jiakost i ustrajnost ne dopuštajući mu, da 
dragocjeno vrijeme uzalud potrati, a da nije dao 
nešto korisno, vrijedno i trajno društvu ljud- 
skom. Da nema dužnosti kao impulsa za stva- 


ranje velikih djela, da si čovjek nije svijestan 
obaveza, koje mu donosi položaj u životu, ne bi 
se kultura i civilizacija mogle razviti, a udovo- 
ljavajući jedino primarnim životnim potrebama 
čovjek bi zakržl javio i propao. Dužnost unosi u 
čovječji život vedrinu i svijest o tome, da se nje- 
govom pomoću izgrađuje i podržava nešto, što 
bi bez njegova korisnog učestvovanja moralo 
propasti, a sa sviješću o svojoj ličnosti, koja ima 
popuniti mjesto u svijetu, sa sigurnošću, da će 
udovoljiti zahtjevu, koji se na nj stavlja, čovjek 
stiče sposobnost i snagu, volju i zadovoljstvo. 
Živjeti sam, zatvarati se u sebe, preudešavati ži- 
vot prema svom ukusu i iživljavati egoistične inte- 
rese znači, nesamo iznevjeriti se idealu društvene 
zajednice, već također i nikada sreću ne upoznati. 
Ne vlastito konstruirani život kao neka tobožnja 
potreba savremena čovjeka, nego život prilago- 
đen životu drugoga, plemenitim ciljem prožet, 
poštenim radom i brigom za svoje drage prodah- 
nut ne će od čovjeka učiniti vječnu lutalicu za 
novim podražajima i slastima. Odvraćanje čo- 
vjeka s prirodnog puta u traganju za nekom for- 
mulacijom, kako će biti sretan, doživjelo je uvi- 
jek neuspjeh i samo etička svijest i ljubav ispu- 
njava zahtjeve duše i utišava, nemir srca. Ta lju- 
bav, za volju koje se i najgore podnosi, naj- 
čvršći je temelj, na kojem niče dobro, ljepota, 
progres i sreća obitelji, države i cijeloga čovje- 
čanstva. Da, obitelj je kvintesencija ljubavi, koja 
se tu rascvjetava, donosi plodove i regenerira 
cijeli socijalni poredak. I samo pomanjkanje ve- 
like ljubavi, etike i svijesti dužnosti razara obi- 
telj. Materijalno blagostanje ne može zamijeniti 
toplinu čovječjeg srca, koje vjerno kuca za svoje 

— zaštićenost članova od svake nepogode ne 
stvara još onaj štimung tihe harmonije i radosti, 
koju podiže duševna srodnost, pripadnost i osje- 
ćaj nedjeljivosti do smrti. Samo djeca odrasla u 
mirnom i sretnom gnijezdu donose kasnije u ži- 
vot kapital sazdan iz povjerenja, snošljivosti 
prema ljudima i dubokog uvjerenja, u čemu je 
sreća čovjeka. Samo oni, koji mogu prozrijeti 
tuđu bol i prikloniti uho tuđim potrebama, ljudi 
su ispravno odgojeni, najvećim bogatstvom snab- 
djeveni, a ujedno su najsigurnija garancija za 
budućnost. Brak sklopljen ne iz proračunanosti, 
već iz osjećaja, suglasnosti volje i harmonije 
svojstava nije preživjela bajka nego život sam, 
i u obitelji za dobro i zlo pripravljani, ljubavlju 
ogrijani, dat ćemo i kasnije svoj glas za obitelj 

— glas srca, poštovanja i priznanja — čuvat će- 
mo je kao oko u glavi i ponosit ćemo se njome. 

roman hrvatske Istre iz doba biskupa 

PIERRE L’ERMITE 
O KINEMATOGRAFIJI 

Dne 5. listopada 1931. održan je u 
Parizu kinematografski kongres Kuće 
Dobre Štampe. Na tom je kongresu 
popularni francuski pisac Pierre TEr- 
mite (pariški župnik Loutl) održao 
velik govor o kinematografiji, pa 
budući je Knjižnica Dobrih Romana 
izdala njegov roman »Kako sam ubila 
svoje dijete«, koji je prije tri godine 
izlazio i u »Obitelji«, zanimat će 
mnoge naše čitatelje i ovaj njegov 
govor, koji evo donosimo. 

Nekad se moglo misliti, da je kino 
nešto prolazno, moda, velika, neodo- 
ljiva, plitka i skupa zabava, ali da će 
brzo, kao i druge sjajne stvari, išče- 
znuti; prema tome da ne zaslužuje 
nikakve žrtve, jer će se publika 
ionako toga već zasititi. 



PIERRE L’ ERMITE 


Tako primitivno shvaćanje kina već 
je iskustvom oboreno. Istina, ima 
strahovitih zloporaba kina u mnogo 
filmova, ali i solidna kinematografija 
sve više napreduje. Pronalazak kina 
postao je ubrzo stvar velika i sve- 
opća, kao nekada pronalazak tiska. 
Može se nad time jadikovati, kao 
što se jadikuje nad prenaglim raz- 
vitkom mehanizma a iz toga sma- 
njivanjem rada i prenapučivanjem 
gradova, ali činjenica je tu i ona nam 
se nameće. Slični smo nazovi-vračaru 
u Faustu, koji proklinje sposobnost, 
koje više nema. Obožavali smo zna- 
nost. Ona nas iscrpljuje zanoseći. 
Siromašna radnica odriče se jela, da 
može navečer u kino, gdje će se na- 
smijati ili zaplakati. 

Datum prve kino-predstave je 28. 
prosinca god. 1895. Otada je kine- 
matografija orijaškim koracima na- 
predovala. Danas poslije trideset šest 
godina njezin proračun iznosi oko 
20 milijardi zlatnih franaka. Dnevno 
se posjećuje gotovo 57.000 kino- 
kazališta; k tome dolazi po više pred- 
stava dnevno^ a da se ne računaju 
kino-kazališta, gdje se prikazuje bez 
prekida. 

Kinematografija postoji trideset 
šest godina. Za kongres, koji se sa- 


stao na Kolonijalnoj izložbi, sastala 
se velika skupština, na kojoj su pred- 
stavnici velikih kinematografskih 
udruženja doveli misijoriare iz dale- 
kih krajeva zemlje. 

Ovi brojevi pokazuju njegovu eko- 
nomsku važnost. Ali njegova soci- 
jalna važnost još je veća. 

Isto kao i kod štampe, protivnici 
vjere su to prije uvidjeli. I kao što 
su katolici omalovažavali štampu, a ne 
cijene je pravo i danas, iako ipak 
nešto više nego prije — tako se 
omalovažuje i kino. Mnogi gledaju 
na kino kao na neku glupost; pa 
budući da su protivnici kino izra- 
bljivali u svoje svrhe, smatrali smo 
to za zao posao. Međutim je kino 
najprikladniji za rad oko istine, 
dobra, ljepote pa ,i svetosti, samo 
ako se shvati njegova opća korist 
i ako se dobro njime poslužimo. 

Jasno je, da je glavna težnja ve- 
likih kapitalista, da posve zavladaju 
kinematografijom, kao što su se i 
štampe domogli. Tako moćnom oruđu 
nemoguće je da svjetina odoli. 

Američka i njemačka filmska po- 
duzeća su stvarno gospodari na 
polju kinematografije, a to znači, da 
vladaju mišljenjem nižih i srednjih 
slojeva ljudskoga društva. Od 20 mi- 
Ijardi zlatnih franaka, koji su ulo- 
ženi u kinematografiju, polovica ot- 
pada na Ameriku. Od 57.000 kina, 
ima ih u Americi 25.000. To znači 
više od 8 milijuna sjedala, koja mogu 
tjedno da prime oko 100 milijuna 
gledalaca. 

Nas najviše zanima utjecaj, koji 
kino izvršuje na dušu svijesnog i or- 
ganizovanog radnika te na sumnji- 
čavu i oholu dušu modernog inteli- 
genta te na sve ostale duše. I sa- 
mostan bi lako zabludio, kad bi se 
pred njjim stalno i redovito prika- 
zivao jedan film vješto sastavljen i 
smjerajući na , jedan stalni intelek- 
tualni ili moralni cilj. Kako je tek 
onda sa drugima? 

Jedne večeri se prikazivao film 
»Kako sam ubila svoje di- 
jete« (prema romanu Pierre 1’Emite, 
koji je izašao u Knjižnici Dobrih Ro- 
mana, op. ur.) pred punom dvora- 
nom u St. Denii.su. Pošao sam da ga 
i ja pogledam. Pomiješao sam se u 
dnu dvorane među priproste radnike 
i djevojke. Isprva se čulo dosta zviž- 
danja i porugljivih upadica: »Ah! 
Gle popa!« (U filmu naime igra 
znatnu ulogu svećenik, op. ur.) Ka- 
snije sam vidio te iste ljude, gdje sa 
velikim zanimanjem prignuše šiju i 
plješću onom istom svećeniku, ko- 
jega su malo prije izviždali. 

Ista je stvar sa tako zvanim na- 
obraženim slojevima. »B e n - H u r« 
je više mjeseci držao u napetosti sav 
elegantni Pariz u Magdalenskom 
kinu, koji je bio uvijek pun, vrata 
su bila uopće zatvorena, jer su sva 
mjesta bila unaprijed rasprodana. 
Drugi film »Atlantic« držao ie u 
napetosti zanesenu publiku svojim 
veoma uzbudljivim scenama. Dok 


transatlantiik plovi širokim Oceanom, 
dok se u salonu prvog razreda još 
živo pleše tango, i kapetan nalazi 
nekoje putnike, zajedno združene za 
smrt, kada se čuje ona žena, gdje 
govori svom mužu: »Ljubili smo se . . ., 
cijelog života živjeli smo zajedno..., 
umrijet ćemo zajedno .. dobar je 
Bog!« i dok svi mole »Oče nas, koji 
si na nebesima...«, u času posljednje 
propasti vidio sam suze na očima onih, 
koji se nisu mogli svladati. A tko 
će zanijekati ogromni utjecaj filma 
»Na zapadu ništa novo!«..., 
koji je radi strašnog utjecaja u samoj 
Njemačkoj, gdje je i bio produciran, 
zabranjen? Ali uza svu zabranu Ni- 
jemci u subote, nedjelje i blagdane, 
željni da se osvjedoče, idu vlakom 
preko poljske, luksemburške ili fran- 
cuske granice, pa dolaze čak i u 
Metz i Štrazburg, samo da taj film 
mogu vidjeti. Tolika je njihova čež- 
nja, da vide film, koja je kod njih kod 
kuće zabranjen. Kada ga pogledaju, 
što se može i očekivati, nego da se 
nešto promijenilo u njihovom shva- 
ćanju. 

Činjenica je, koja svakim danom 
biva sve jasnija, da se kino nameće 
nesamo običnom svijetu, nego da 
prevladava sve više i na tečajevima, 
u školama, laboratorijima i konfe- 
rencijama. Ove godine su đaci na 
diplomskom ispitu imali da obrade 
ovu temu: »Što vam se više sviđa: 
kazalište ili kino? Obrazložite, za- 
što.« 

Govorio sam o filmu »Na zapadu 
ništa novo!« Udruženje Pathe-Na- 
than i Universal-Film prikazivalo je 
badava taj film 30. srpnja u osnovnim 
školama Pariza. Kod toga prikazi- 
vanja bio je raspisan ovaj natječaj 
sa 150 nagrada: »Svako dijete, koje 
je gledaio ovaj film, mora u kratkim 
sastavcima izložiti svoje dojmove, 
koje je za vrijeme predstave osje- 
tilo. U tom sadržaju treba da se vidi 
utjecaj, koji djelo može imati za 
propagandu svjetskog mira.« Sa- 
stavke će pregledati posebni jury, 
koji će za najbolje od njih podije- 
liti 150 nagrada, koje će se sastojati 
iz Uložnih knjižica od 300, 200, 150, 
100 i 50 franaka kao i knjiga, ogrlica 
itd. 

Ako Sveučilište svojim đacima da- 
je zadaće takvog sadržaja, to znači, 
da je kino već danas dio nastave, 
koji je potreban za modernu na- 
obrazbu. Ali kino ide mnogo dalje: 
ulazi u laboratorije, bolnice čak i u 
operacione prostorije. S vrlo jedno- 
stavnom kamerom za film od 16 mm 
prikopčanog za lampu, koja je nad 
operacionim stolom, snimaju se ki- 
rurške operacije; đaci, kad frn se 
prohtije, mogu vidjeti i više puta 
svoje profesore pri operaciji jetara, 
stomaka ili slijepoga crijeva. 

Lako je uvidjeti, da 'pred tolikim 
općim napretkom Crkva i svi oni, 
koji se brinu oko uzgoja duša, ne 
mogu više ostati skrštenih ruku i 
pustiti izvrsno oruđe u ruke ravno- 
dušnih ili protivnika. Treba se od- 
sada baviti kinom, kao što se mora 
raditi oko štampe. To su dvije sile, 
kojima je zahvaliti za opće moderno 
mišljenje. 

POGLED U UNUTRAŠNJOST 
BUDUĆE BEOGRADSKE 
KATOLIČKE KATEDRALE 
S GLAVNOGA ULAZA 


Gradnju te monumentalne katedrale, 
koja će biti sagrađena u najmoderni- 
jem stilu, podupire svaki, koji kupi 
srećku velike lutrije u korist te ka- 
tedrale, a srećke se dobivaju kod 
uprave „Obitelji" 



K A Z A £ I Š T E 


GOSTOVANJA U OPERI. 

U posljednje vrijeme nije se da- 
valo ništa nova na Zagrebačkoj ope- 
ri, ali davale su .se neke nove operne 
izvedbe. U prvom je to redu nova 
izvedba Wagneroviih »M a j s t o r a 
pjevača«. To je jedna od najljep- 
ših Wagnerovih opera, o kojoj je 
»Obitelj« pisala opširno kod zagre- 
bačke izvedbe prije 2 i po godine. 
Sada je izvedena pod dirigentom Mi- 
lanom Sachsom, te je ta izvedba be.z 
9umnje umjetnički dogođaj prvog 
reda. 

Osim Wagnerovih »Majstora pje- 
vača« izvedena je omiljela opera 
»L a B o h ć m e« od Talijana Pucci- 
nija. Sadržaj nam pokazuje boemski 
život umjetnika u siromašnoj četvrti 
Pariza. Tri su glavne uloge bile u 
rukama mlađih sila. Tako je naslov- 
nu uiogu pjevao g. M. Majcen, za 
koga se nije ni moglo očekivati, da 
će otskoČiti u društvu sve samih naj- 
boljih pjevača naše Opere, kao što 
su gg. Hržić, Bukšek, Križaj i Lesić. 
Ulogu Mirni je pjevala gđa g. Đura- 
nec. Njezin doista lijep i zvonki glas 
lijepo se dojmio. Ulogu Musette je 
pjevala gđa E. Druzović. 

Vrijedno je napomenuti i izvedbu 
tragične opere »K r a b u 1 j n i ples« 
od talijanskog kompozitora g. Ver- 
dija. Glavnu ulogu grofice Amelije 
pjevala je članica berlinske opere 
gđa Ljubica Oblak-Strozzi. Osim bo- 
gatog glasovnog materijala odlikuje 
se njezin glas visokom glazbenom 
kulturom. Treba jedino prigovoriti, 
što je kao Zagrepčanka svoju ulogu 
pjevala njemački. 

Po prvi put ove sezone davala se 
5. siječnja šaljiva Mozartova opera 
»F i g a r o v p i r«. I ovom izvedbom 
je Zagrebačka opera zadužila posje- 
titelje kazališta, jer je izvedba pod 
dirigentom Smodekom bila na do- 


ličnoj visini. Kao gošća pjevala je 
vrlo lijepo ulogu grofice gđa M. Bla- 
žeković, te je šteta, što ova odlična 
pjevačica ne nastupa češće. Odličan 
je bio u naslovnoj ulozi kao Figaro 
g. Križaj. 

Sve ove priredbe bile su dobro po- 
sjećene,, te je to dokaz, da publika i 
te kako voli opere, osobito ako joj 
se pružaju djela klasične vrijednosti, 
kao što su ova. K. M. 

»ALKESTIS«. 

Dne 7. siječnja 1932. prikazana je 
u Zagrebu po prvi put tragedija »Al- 
kestis«, koju je napisao slavni grčki 
tragičar Euripid, a za suvremenu po- 
zornicu stilizovao Hugo Hofmanns- 
thal. Grčka se drama ne da ni za- 
misliti bez religiozne slave, ona je 
dio religioznog obreda. Razvila se iz 
zbornih pjesama na čast bogu Dio- 
nizu (ditirambi): kad proljeće pro- 
lista, grne u Atenu narod iz okolice 
i stranci, a jednoga dana koncem 
ožujka kreće bogata povorka noseći 
kip boga Dioniza i pjevajući điti- 
rambe ondašnjih pjesnika do Dioni- 
zova svetišta na Akropoli. Tu iza vjer- 
skih obreda počinju da se kroz tri 
dana prikazuju tragedije, svakoga 
dana po tri, a na koncu je bio pro- 
slavljen onaj auktor, čije se djelo 
najviše svidjelo posebnim sucima i 
narodu. Auktor je zato morao raču- 
nati sa svečanim raspoloženjem na- 
roda, pa je i sadržaje svoje uzimao 
iz grčke narodne mitologije ili je 
suvremene dogođaj e spajao s moti- 
vima prošle slave. No drama se ka- 
snije emancipirala od svega toga, 
postavila je sebi drugi zadatak, a u 
vanjskoj tehnici i modernim sred- 
stvima daleko odmakla od stare gr- 
čke drame, pa je zato i opravdano 
moderno preudešenje tih starih dje- 
la za današnju pozornicu. Obzirom 


na Euripidoru »Alkestis« Hofmanns- 
thal je u tom potpunoma uspio. 

Sadržaj: Kralju Admetu, koji je 
morao da umre, suđeno je, da može 
i nadalje živjeti, ako se nađe osoba, 
koja bi za njega htjela da se pre- 
seli u tamu podzemnog Hada. Kad 
se na to nitko ne odvažuje, pa ni 
njegov stogodišnji otac, koji je već 
na rubu smrti, njegova mada žena 
Alkestida spremna je da se za nj 
žrtvuje. I ona umire. Opraš.ta se od 
svog sinčića i kćerke svoje, od lju- 
bljenog muža i mladog života. Te- 
ška je njezina borba: sad u viziji 
gleda crni Had i lađu, koia će je 
prevesti iz ovog života na obale 
smrti, a sad je eto još tu kod mile 
djece i muža, u toplom i sretnom 
domaćem gnijezdu. No sudba je ne- 
smiljena i nju odnose uz tužnu pje- 
smu u tužnoj povorci, da je sahrane. 
I dok su svi odsutni, doznaje He- 
raklo, kojega je Admet i u tuzi svo- 
joj najljubeznije primio i pogostio 
zatajivši mu pravu žalost svoga do- 
ma, za smrt Akestide, uviđa veliku 
žrtvu Admetovu i veliko njegovo 
gostoljublje, pa ide da mu vrati milo 
za drago i da njegovu ženu otme 
iz pandža smrti. Kada se žalosna po- 
vorka povratila u mrtvi dom, eto 
Herakla s oživjelom Alkestis, da je 
predade gostoljubivom kralju. 

Toj radnji, koja je podijeljena u 
dva dijela, dodao je Euripid ioš i 
prolog, u kojemu bogovi natucaju 
glavnu situaoilju drame kao i rasplet 
njezin. Lica Euripidova prologa ne 
dolaze kasnije u radnju kao što je 
to kod Sofokla i Eshila, gdje je pro- 
log sastavni dio drame. 

Režiju je vodio Dubravko Dujšin, 
te je svečanom i mirnom igrom po- 
godio pravi ton, kojim treba da sli- 
čno klasično djelo bude izneseno. 
Inscenacija kao i dobra gluma svih 
glumaca, napose gđe Božene Kra- 
ljeve u naslovnoj ulozi, doprinijeli 
su uz muziku Ch. W. Glucka lije- 
pom uspjehu ove izvedbe. L. P. 


45 


SVEGA VOMACO 


Ženske, koje puse, postaju ružne. 

Predsjednik društva američkih lje- 
potica izjavio je na nekom predava- 
nju, da pušačice vremenom postaju 
veoma ružne; crte njihova lica po- 
stanu uglate i oštre, a usne pobli- 
jede. Usne k tome omlohave, a oči 
postanu mutne. 

Na plesu. Prekomorski parobrod 
Ile de France je morao jednom jako 
zakasniti, a samo radi jedne osobe. 
Bila je to gospođica Josipa Laval, 
kći francuskog ministra predsjednika, 
koja se imala vratiti iz Amerike u 
Evropu. Sigurno joj se jako svidjelo 
na plesu, pa je zaboravila, kad joj 
parobrod odlazi. Tako su je paro- 
brod i putnici morali čekati, dok joj 
nije bilo dosta plesa. Svakako mora 
da se dobro zabavila, jer veli, da 
Ameriku ne će nikad zaboraviti; no 
nije kazala, da li je što primila od 
svog strogoga oca. 

Mladić osuđen na smrt. To je R. 
Williams, sedamnaestgodišnji mladić 
u Rockfordu u Sj. Americi, kojega 
je porota našla zrelim za električni 
stolac. On je ustrijelio jednog že- 
ljezničara, a izvršio je više napada 
na putnike. Osuda se morala izvršiti 
11. prosinca, a kad su ga večer prije 
vodili u tamnicu, rekao je, poslije 
nego je flegmatično saslušao osudu: 
»Dajte mi jesti. Od sutra ću imati i 
odviše hrane.« Tako mlad, pa zloči- 
nac. Što li još ne ćemo vidjeti od loše 
ili nikakve odgoje djece? 

Od seljačkog radnika do svećenika. 
Među ovogodišnjim mladomisnicima 
u Celovcu bio je i Franc Golbreiter. 
Iza kako je ovoga rata bio na tali- 
janskoj fronti, poslije rata bio je 
član kršćanske strukovne organiza- 
cije, gdje je dozrela njegova želja, 
da postane svećenik. Uz najveće žr- 
tve maturirao je 1927. godine, a ove 
godine zaređen za svećenika. Želi, 
da se posveti radu među seljačkim 
radništvom. 


najbolji i najjeftiniji kino-pro- 
jekcioni aparat. — Potreban je 
svakoj školi, svakom župniku, 
svakom društvu i svakom domu. 

— Na skladištu hiljade raznih 
filmova, koji se posuđuju uz 
najpovoljniju najamninu. — 
Aparat je isto upotrebljiv za 
mjesta, gdje nema električne 
struje sa specijalnim dinamom. 

— Obavijesti kao i katalog 

besplatno kod 

» Kinofoi « Zagreb 
Gundulićeva ulica 7. 

T elegram »K I JSi O F O T« 
Telefon 75~63 


Najotrovnija biljka je južnoafrička 
biljka a d e n i a, koja je tek nedavno 
otkrivena. Ona prouzročuje smrt već 
samim svojim mirisom. Kod željez- 
ničkih radova u Transvalu naišao je 
na nju jedan radnik, te je odmah 
umro, čim ju je malko okusio. Nje- 
zin otrov je 5000 puta jači od strih- 
nina. Već mali dijelak miligrama 
dosta je, da usmrti čovjeka, a u 
organima ne ostavlja nikakva traga. 

Oporuka jednog čudaka milijunaša. 
U Rumunjskoj je umro milijunaš 
Konstantin Ghika, koji je rumunjskoj 
akademiji znanosti oporučno ostavio 
150 milijuna leja uz uvjet, da ona 
izda sva njegova djela. Ako ih ona 
ne izda, pripada sav taj novac mla- 
đem bratu pokojnikovu. Akademija 
je međutim ustanovila, da su sva dje- 
la, što ih je Ghika ostavio u ruko- 
pisima, sve sami pornografski ro- 
mani, pa sada ne zna, što da učini: 
da li da izda takva pokvarena djela, 
pa da se za ljubav tih ogromnih mi- 
lijuna osramoti pred poštenim svi- 
jetom, ili da ih ne izda, pa da izgubi 
150 milijuna. 

Katolička dobrotvornost (karitas) je 

golema. Ona izdržava na cijelom svi- 
jetu oko 16.000 bolnica i zdravstvenih 
zavoda sa nekih 800.000 postelja za 
bolesnike i sa 140.000 bolničara ili bol- 
ničarki (većinom redovnika i redov- 
nica). Zatim izdržava 14.000 odgojnih 
zavoda sa kojih 700.000 postelja i 
72.000 odgojitelja; pa oko 100.000 dje- 
čjih skloništa i pjestovališta za kojih 
2 i po milijuna osoba; pa onda 140.000 
raznih drugih dobrotvornih ustanova. 
Ukupno dakle katolička dobrotvor- 
nost izdržava preko 270.000 dobro- 
tvornih ustanova, koja čine neizmjer- 
no dobra čovječanstvu u njegovu 
stradanju. Računa se, da troškovi za 
izdržavanje tih dobrotvornih ustanova 
iznose oko 12 milijarda dinara na go- 
dinu. A sve se to sabere milodarima 
dobrih i plemenitih duša. 

Katolici u Norveškoj. Do prije 400 
godina bila je Norveška katolička ze- 
mlja, ali tada se povela za Luterovom 
naukom. Danas Norveška od 2,700.000 
stanovnika ima samo 2.700 katolika, to 
jest od svakih tisuću Norvežana samo 
je 1 katolik. Katoličkom Crkvom u 
Norveškoj upravlja nadbiskup, koji 
ima sjedište u glavnom gradu Oslo. 
Ima 30 svećenika te jedan franjevački 
i jedan dominikanski samostan. Re- 
dovnica ima do 300 u 17 samostana i 
zavoda, te su one svojim požrtvovnim 
djelovanjem u bolnicama i u dječjim 
pjestovalištima prave predstraže kato- 
ličanstva u tim dalekim sjevernim kra- 
jevima. 

Kako neki poganski narodi nazivaju 

Boga. Stara australska plemena zvala 
su stvoritelja svijeta Daramulun. 
Južnoameričko pleme Uitolo zove naj- 
više biće: Moma (t. j. otac), koji je 
sve stvorio iz ničega. Pigmejci u sred- 
njoj Africi zovu Boga: I m a n a. A 
pigmejci na andamanskim otocima 
dali su Bogu ime: P u 1 u g a, koji ie 
stvorio svijet te je milosrdan i str- 
pljiv, ali se srdi na grijehe. 

DJEČJI TEČAJ U CRTANJU. 

1. veljače počinje u Zagrebu tečaj u 
crtanju za djecu. Tečaj će trajati tri 
mjeseca, dva do tri puta na tjedan 
(prema dogovoru), a mogu ga polaziti 
djeca, koja idu u osnovnu školu ili u 
niže razrede srednje škole. Prvi dio 
tečaja (od 1. veljače do 15. ožujka) 
održaje se u atelieru, a u drugom di- 
jelu tečaja (od 15. travnja do 31. svib- 
nja) vodit će se djeca, koja polaze te- 
čaj, po lijepom vremenu na šetnje, da 
se vježbaju u crtanju po prirodi. Za 
polazak tečaja plaća se 100 Din mje- 
sečno. Tečaj vodi slikar Anatol §er- 
gejev, pod čijim će vodstvom djeca 
steći osnovno znanje u crtanju i sli- 
kanju, koje će im biti od velike ko- 
risti u školi uopće, a za razvitak nji- 
hova estetskoga shvaćanja napose. 
Potanje informacije daje sam voda te- 
čaja u svom atelieru Zrinjevac br. 1, 
IV. i uredništvo »Obitelji« (telefon 
54—17). 


ZDRAVLJE 

C-vitamin u kristalima. Pred neko- 
liko dana uspjelo je profesoru Win- 
dausu dobitniku Nobelove nagrade iz 
Gottingena da dobije D-vitamin, a 
malo dana kasnije javile su novine, da 
je Windausov učenik norveški uče- 
njak Otar Rygh dobio C-vitamin u 
čistom, kristalnom obliku. Vitamin C 
nalazi se u voću i povrću, osobito u 
rajčicama, limunima i narandžama. 
Ako naše tijelo ne dobiva u hrani 
dosta toga vitamina nastaje skrobut 
i mnogo drugih bolesti. 

Jedna bolest uništava drugu. U 
zadnje vrijeme pokušalo se liječiti 
bolesti tako, da se bolesnika zarazi 
nekom drugom bolešću, koja će tako 
djelovati na organizam, da će ovaj 
uništiti uzročnike prve bolesti. Nje- 
mački liječnik dr Aschner uspio je 
da izliječi diabetes (šećernu bolest) 
zarazivši bolesnika disenterijom (gri- 
zom), a povišeni krvni tlak da uma- 
nji time što je bolesnika zarazio pa- 
ratifusom. Već duže vremena liječi se 
paraliza podavanjem injekcija, koje 
dovode malariju. 


ZADRUŽNA PUČKA ŠTEDIONICA 

k. z. u ZAGREBU 
TRG KRALJA TOMISLAVA 21. 

prima uloške i daje zajmo- 
ve uz najpovoljnije uvjete 

ZA DOBRU DJECU 

Sa Grahova Grada na Suncograd Dječja priča — napisala fintica Juras 

SUNCOGRAD (SVRŠETAK.) 


Već se izdaleka razabirala glavica, na kojoj se 
dizao grad Suncograd. Bio je sagrađen, kao što 
<su obično sagrađeni gradovi njegove vrsti. Dvorci 
i kule nizali su se u pravilnom krugu uokolo gla- 
vice. Izvanji dvorci bili su pravilno nanizani je- 
dan do drugoga, a pred dvorovima pružala su se 
prostrana dvorišta. Unutarnji dvorci bili su gra- 
đeni u obliku kula. Svi ti dvorci i kule bili su pre- 
krasne žute boje i sjali su se poput sunca. 

»Nije li krasan naš grad?« upita knežević iz 
Suncograda. »Takva grada nema na cijelome svi- 
jetu. Prepoznao bi ga među stotinama. Gledaj, 
kako se izvanji dvorovi sa svojom zlatno-žutom 
kojom krasno ističu prema tamnožutim kulama 
u središtu grada! Zar ne?« ponosno je pitao kne- 
žević. 

»Uistinu je divan taj vaš obećani grad,« 
rekne Ivo i doda: »Kako li je samo krasno sa- 
građen!« 

»Kako ne bi bio!« uskliikne knežević i nato 
zapita Ivu: »Hoćeš, da ti pričam, kako je postao 
Suncograd?« 

»Pričaj, pričaj!« zamoliše ga oba brata Ivo i 
liko. 

»Živio nekoć neki kralj i kraljica,« počne kne- 
žević. »Jednog jesenjeg dana izađoše u šumicu i 
šetajući po šumi zalutaše. Tražeći put po šumici 
padnu u jedan duboki ponor. Čitavu su zimu pro- 
živjeli u tom ponoru i skoro se smrznuli od stu- 
deni. Sam ih je dobri Bog očuvao od smrti! Za- 
spali su naime nekim čudnim snom, ikoji ih je 
spasio. Kad se probudiše, osjetiše, kako kroz gu- 
stu tamu prodire neka svjetlost i širi se ugodna 
toplina. Poslije dugih i teških dana studeni i 
mraka eto sinu im tračak nade. S nadom kao da 
im je i snaga porasla. Počeše se uspinjati uz po- 
nor sve više i više. Teško im je i naporno bilo to 
uspinjanje. Napokon uzađoše na ovaj svijet. 
Prvo, što su ugledali, bilo je sjajno sunašce, koje 
je sjalo na nebu i čitavi svijet obasjavalo svo- 
jim zrakama. Kraj, gdje su izašli na danje svi- 
jetlo, bio je divan, ali posve nepoznat. Uza sve 
to ne klonuše duhom. Daleko od doma i rodnoga 
kraja odlučiše da podignu novi grad. Dugo su 
gradili krasan grad, a pomagali su roditeljima u 
poslu brojni sinovi, koji su im se rodili u novoj 
postojbini. Ali dođe vrijeme da umre najprije 
starica majka, a malo zatim i stari kralj. Prije 
smrti pozove on sinove i reče im: »Nastavite di- 
zati naš grad onako, kako ste i započeli. Sagra- 
dite grad prema liku i obliku sjajnoga sunca. 
Sunce je vaše stare roditelje probudilo na život 
i izvelo na Božji dan. Vas je sunce na svome krilu 
odnjihalo i svojim zrakama obasipalo. Neka 
ostane stoga u našem rodu vječni spomen na 
našu zahvalnost prema njemu. Bog vas blago- 
slovio djeco!« To su bile zadnje riječi staroga 


kralja. Njegova se želja ispunila. Sinovi, unuci i 
praunuci nastaviše njegovo djelo i podigoše di- 
van grad: Suncograd,« dovrši knežević svoju 
priču. 

»Evo nas, blizu smo,« — klikne jedan knežević. 

Ivo se prene kao iza sna i pogleda, kamo to 
lete. Pa to oni lete baš nad njihovim vrtom! Sav 



protrnu od radosti, ali u taj čas nehotice sklizne 
i padne sa leđa Ale Zuji-Zuje, držeći lika za ruku. 

»Jao! Pomozi nam, Bože!« pomisli i u tili čas 
nađe se na zemlji na mekoj travi. 

Mali liko ležao je kod njega i držao ga za 
ruku, a u drugoj je ruci stiskao pokidane cvje- 
tove graha. Nad njima je zujila pčela obilazeći 
oko žutih cvjetova velikog suncokreta. 

Kao i ostalo željezno 
pokućtvo kupujete 
najbolje 1 najjeftinije 
kod proizvadjača 

FILIP BAUMA, 

ZAGREB. 

UHU MM DS2MBND ttp. I. 

(Prolaz Tuškanac). 

Telefon 83-60 i 53-46 


SILNO BOGATSTVO čeka mnoge od onih, koji kupe srećke 
lutrije u korist gradnje BEOGRADSKE KATEDRALE 

Pošteno! »Evo ti, Jozo, kolač,« reći 
će majka svom sinu, »pa ga podijeli 
sa sestricom Zorkom, ali pošteno!« 

»A kako se to pošteno dijeli?« za- 
pita Jozo. 

»Sestri ćeš dati veću polovicu i to 
će biti pošteno.« 

»Čuj, mamice, daj ti kolač Zori, pa 
neka ga ona sa mnom pošteno podi- 
jeli!« 

Kao gost. Ivica: »Mama, smijem li 
jse igrati maloga depka, koji je došao 
/ k nama u posjete?« 

( »Majka: »Zašto ne!« 

Ivica: »Meni se čini, da bi mali 
\ ^Ječko htio kolača...« 

Nikolinjski dar. Mama: »Tončiću, 
što bi ti bilo draže, da ti sv. Nikola 
donese na dar brata ili sestricu?« 

Tončić: »Slona!« 

Čestitka o mladom ljetu. (Muž, žena 
i sobarica). 

Mala Mica sobarica 
Gospi Jeli ovo veli: 

»Cijelim tijekom novog ljeta 
svaka sreća nek vas sreta, 
vaše želje, kakve bile, 
da Bog da se ispunile!« 

A1 će gospar: »Idi, beno! 

Ja bih tada nefaljeno 
za tri tjedna bankrotiro 
i u prazne šake sviro.« 

Očev sin. Učitelj (učeniku, čiji je 
otac lovac): »Ako tvoj otac danas 
ubije četiri zeca, a sutra tri, koliko 
je to skupa?« 

Učenik: »To je skupa 14 zečeva i 
lisice.« 

Kod seoskog brice. »Hvala lijepa, 
/ vi pljujete na sapun, da napravite sa- 
1 punicu.« 

»To radim samo za strance, doma- 
V rima pljujem ravno na bradu.« 

Automobilist. »Je li vam upravite- 
lj ev sin poslao kakvu razglednicu sa 
svojih putovanja u automobilu?« 

»Jest dvije: jednu iz policijskog za- 
tvora, drugu iz bolnice.« 

Oj željo pusta! Kad se jedan Ži- 
dov vozio morem navalila oluja a on 
stao vikati: 


»Gospodine kapetane, gospodine 
kapetane, zaustavite da izađem van!« 
Kod liječnika. »Što ti je?« 

»Ne znam.« 

»Gdje te boli?« 

»Ne znam.« 

»Kad si dobio?« 

»Ne znam.« 

»Onda ajde u apoteku i kupi: ja ne 
znam što, i upotrebljavaj: ja ne znam 
kako, pa ćeš ozdraviti: ja ne znam 
Jcad.« 

Rastreseni lovac. Jedan lovac naišao 
u Africi na podivljalog slona i stao 
da bježi ispred njega. Putem se ovako 
1 tješio: »Tako mi i treba! Polazim u 
: lov, a zaboravljam da ponesem so- 
bom svoju lovačku torbu! A kako bih 
Vponio ovog slona kući bez torbe?« 

Izvinio se. Netko je primijetio je- 
dnog slijepog prosjaka, kako čita no- 
, vine. On ga začuđeno upita: »Šta, vi 
ste slijepi, a čitate novine?!« 

»Prosjak: »Ne čitam, samo razgle- 
jdavam slike...« 

Praktične (moderne) žene. »Moja je 
žena neobično praktična. Od svoje 
lanjske bluze napravila je za me kra- 
vatu.« 

»O, moja je žena još praktičnija. 
Ona je od moje svilene kravate na- 
pravila sebi divnu večernju toaletu.« 

Najstrašnije. »Reci mi, Perice, što 
je bilo najstrašnije za vrijeme općeg 
potopa?« 

»Bilo je najstrašnije to, što onda 
još nije bilo kišobrana.« 

Ne će da se šiša. »Poznam jednog 
čovjeka, koji se nije ošišao ni poče- 
šljao barem deset godina.« 

»To je sigurno kakav umjetnik ili 
Ciganin — čergaš.« 

»Bome nije nego ćelavac.« 

/ Koliko konj ima nogu? Učitelj (đa- 
ku početniku): »Koliko noga ima 
konj ?« 

Đak: »Konj ima četiri noge, ako 
mirno stoji. Ako pak trči, onda ih ne 
^mogu prebrojiti.« 

y Sreća. »Gle, gle, dakle vi ste bili u 
Indiji? A jeste li imali sreću u lovu 
na tigrove?« 


»Kolosalno! Niti jednoga nisam 
sreo!« 

Tko će ljuljati dijete? »Ne bi li mo- 
gao da malo ljuljaš dijete?« reče žena 
svome mužu, koji je čitao novine. 

»Zašto?« 

»Da ne plače i da zaspi jednom, pa 
da mogu raditi, jer ti tražiš ručak 
točno u dvanaest sati. A i tvoja je to 
dužnost, jer tebi pripada jedna polo- 
vica djeteta.« 

»A kome pripada druga polovica?« 

»Meni.« 

»Izvrsno! Ljuljaj ti svoju polovicu, 
a moju ostavi neka plače.« 

Presavjestan odvjetnik. »Zašto je 
danas odvjetnik dr Žanić tako bije- 
san?« 

»A.h, uspjelo mu je po prvi put u 
životu da oslobodi svoga klijenta, ali 
je u rastresenosti odmah zatražio re- 
viziju procesa.« 

Dobro mu je odbrusila. U jednom 
odjelu vagona sjedila je neka mlada 
djevojka i neki propali mladić. On 
počne pjevati bezobrazne pjesme. 
Djevojka od dosade stade zijevati. 

»Oh,« reče joj mladić, »mislio sam, 
da ćete me požderati.« 

»Ne bojte se, Židovka sam, pa ne 
jedem svinjsko meso.« 

§ JI H 


Problem broj 3. 


Sastavio Mato Perinić, Zagreb 



Bijeli matira u 5 poteza 


DOBRIJAN I KOLUT 



Ukrao je čika kolut 
unučiću naše tete, 
pa se stao njim da igra 
kao kakvo malo dijete. 


Niz cestu je odjurio 
preko brda i dolina, 
a večer se hvatat stala: 
već dolazi prva tmina. 


Naš dobrijan ni ne gleda, 
gdje će svojom nogom stati, 
nego vještom rukom svojom 
brzi kolut pomno prati. 


A kad dođe blizu bare, 
što se skrila među travom, 
u mutnu je njenu vodu 
zagnjurio svojom glavom. 

